OpenLLM-France/wikimedia huggingface dataset:
# Mitratxo laranja

Mitratxo laranja (Mitrula paludosa) Sclerotiniaceae familiako onddo espezie bat da. Ezinda janaria prestatzeko erabili, haragi gutxi du. Oso ohikoa ez izan arren, ateratzen denean talde handietan egiten du.

## Deskribapena

Karpoforoa: 2 - 6 cm garai eta 0,5 - 1 cm zabal. Arrauzkara formako borra kamuts baten itxura du, hauskorra, barnehutsa, horia edo laranja kolorekoa.
Orriak: Ez du orririk.
Hanka: 2 - 3 cm-ko luzera eta 0,2 - 0,3 cm-ko lodiera. Luzanga, mehea, zurixka, kapelatik guztiz bereizita.
Haragia: Hauskorra eta mehea.
Etimologia: Paludosa epitetoa bere habitatetik dator.

## Jangarritasuna

Ez du sukaldaritzarako baliorik.

### Nahasketa arriskua

Leotia lubrica delakoarekin, hau likatsua da eta perretxiko guztia horixkagoa da, eta Spathularia flavida espeziearekin, honek espatula forma du; batak ere ez du balio sukaldaritzarako.

## Sasoia eta lekua

Urria da eta udaberrian agertzen da, urmaeletan eta eremu zingiratsuetan, uretan usteltzen ari diren hostoerorkorren hostoetan eta pinu orratzetan.

### Banaketa eremua

Ipar Amerika, Europa, Asiako iparraldea.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 789 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 352 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 689 or. ISBN 84-282-0540-X (T. 2 ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 332 or. ISBN 84-282-0865-4..

## Kanpo estekak

* Datuak: Q3333209
* Multimedia: Mitrula paludosa / Q3333209
# Mitra muin

Mitra muina edo mitra ziza (Gyromitra esculenta) Gyromitra generoko onddo espezie bat da. Pozoitsua gordinik, jangarria da ondo egosi ondoren, hala ere, jangarritasuna eztabaidagarria da, batzuetan heriotza ere eragin baitu, batez ere haurrengan. Sorian kantitate handietan biltzen ziren Frantziara eta Italiara lehortuta esportatzeko. Badirudi gaur egun erabat debekatuta dagoela saltzea.

## Deskribapena

Kapela: 6 eta 12 cm arteko diametrokoa, globo itxurakoa, puztua, irregularra, Barnehutsa, burmuinaren itxurakoa, gainazal osoa estaltzen duen zimur eta irtengune bihurgunetsu sakonekin, marroi-gaztaina kolorekoa, arre-morexka hezetutako zatietan, barnealdea zuria.
Himenioa: Himenioak kapelaren kanpoaldea estaltzen du.
Hanka: Normalean laburra (2 - 6 x 1,5 - 3), zilindrikoa, luzetarako zimur batzuekin, Barnehutsa, zurixka edo arrosaz zerbait koloreztatuta.
Haragia: Mehea, hauskorra, zapore ahulekoa eta ia usaingabea.
Etimologia: Gyromitra terminoa grekotik dator, biribila esan nahi duen "gyros" hitzetik eta diadema esan nahi duen "mitra" hitzetik. Esculenta epitetoa latinetik dator, "esculentus" hitzetik, jateko balio duela esan nahi du. Bere jangarritasunagatik.

## Jangarritasuna

Jangarri ona lehortuta, hala ere, kontu handiz ibili beharreko perretxikoa da, gordinik oso arriskutsua izan daiteke, baita hilgarria ere. Noizbait freskotan kontsumitzen bada, denbora luzez prestatzea gomendatzen da, kantitate txikiak kontsumitzea, eta ez otordu jarraituetan.

### Nahasketa arriskua

Gyromitra infula delakoarekin, antzeko kolorea eta neurriak ditu, honek ordea, zati handi uhindu, leun eta bananduez osatutako mitra du. Gyromitra gigas berriz, askoz handiagoa da, kolore argiagoa du, hurrarena, eta ia ez du oinik.

## Sasoia eta lekua

Udaberrian koniferoen basoetan (pinuak, alertzeak, izeiak), baso mugetan, erretako leku zaharretan.

### Banaketa eremua

Europa, Ipar Amerika, Ipar Afrika, Erdialdeko Amerika, Asia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 725 or. ISBN 84-404-0530-8..
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 68 or. ISBN 84-7173-211-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran Grafikak S.L. Andoain, Gipuzkoa, 532 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 621 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q900804
* Multimedia: Gyromitra esculenta / Q900804
# Mitrasacme

Mitrasacme Loganiaceae familiako landare-loredun generoa da. 96 espezie ditu.

## Espezieak

* Mitrasacme aggregata
* Mitrasacme albomarginata
* Mitrasacme alsinoides
* Mitrasacme ambigua
* Mitrasacme archeri

## Erreferentziak

* ↑ https://ecuador.inaturalist.org/taxa/321165-Mitrasacme

## Kanpo estekak

* Datuak: Q2706367
* Multimedia: Mitrasacme / Q2706367
* Espezieak: Mitrasacme
# Mitre Tontorra (Karakorum)

Mitre Tontorra, urdueraz مائٹر چوٹی, Karakorum mendikateko gailur bat da, Pakistango Gilgit-Baltistan eskualdean, Concordiatik hurbil. 6.010 metroko garaiera du.
1980an Ivano Ghirardini italiar mendizaleak igo zuen.
* Datuak: Q571991
* Multimedia: Mitre Peak / Q571991
# Mitra zuri

Mitra zuria (Helvella crispa) ascomycota dibisioko onddo zuria da, garatzen duen fruitu gorputzak nahiko kolore eta forma berezia daukala. Agian jateko Helvella-rik gozoenetakoa izango da, hala ere, ez du merezi jasotzea, jan ahal izateko elaborazio konplexua behar duelako eta perretxiko hauek kontsumitzeak dakartzan arriskuengatik. Ez da gomendatzen kontsumitzea.
Sinonimoa: Phallus crispus Scopoli.

## Deskribapena.

Kapela: Bonete itxurakoa, 2 eta 5 cm. arteko garaiera, ia zuria, okre-zurixka edo okre-karamelu kolorekoa, oinaren gainean tolestutako plaka gingildun batzuek osatzen duten muntatzeko aulki formakoa.
Himenioa: Kapelaren kanpoko aldea estaltzen du, leuna eta zurbila da.
Hanka: 5 eta 10 cm. bitarteko altuera, zuria, lodia, hutsa, zaila eta ildo sakonak ditu.
Haragia: Mehea, elastikoa eta zaila; usain eta zapore gutxikoa.
Etimologia: Helvella hitza latinetik dator, eta lekale, barazkiak, esan nahi du, oro ar, belar usaintsua.
Crispus epitetoa ere latinetik dator, “crispus”-etik kizkurtua esan nahi du. Kapelaren formagatik.

## Jangarritasuna

Erdipurdiko jangarria, ondo egosi ondoren, hemolisinak baititu.

### Nahasketa arriskua

Kapela zurixka edo okrea duten beste Helvella batzuekin, Helvella fusca bezalakoekin, hau ez da hain sendoa eta okre-marroi kolorekoa da.

## Sasoia eta lekua

Udaberrian eta udazkenean, baso-bideen ezpondetan eta bide ertzetan.

### Banaketa eremua

Ipar Amerika, Europa, Ipar Afrika, Erdialdeko Amerika, Asia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 727 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran. Grafikak S.L. Andoain, Gipuzkoa, 534 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 667 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 328 or. ISBN 282-0865-4..

## Kanpo estekak

* Datuak: Q1516648
* Multimedia: Helvella crispa / Q1516648
# Mitraillette

Mitraillette (mit.ʁa.jɛt ahoskatuta) Belgikako jakia da, frijitu-dendetan eta tabernetan aurkitu daitekeena. Ziur asko Hainaut probintzian sortua da eta literalki "subfusila" esan nahi du.

## Errezeta

* Baguette-ogi erdia.
* Okela frijitua (saltxitxa, hanburgesa, xerra edota frikandela moduan).
* Patata frijituak.
* Saltsa (maionesa, ketchupa edo norberaren gustuko beste edozein saltsa.)

## Kanpo estekak

* Datuak: Q2485491
* Multimedia: Mitraillette / Q2485491
# Mitreni

Mitreni Errumaniako udalerri bat da, Călărași konderrian. 3.730 biztanle ditu, 51,18 kilometro koadroko azaleran banatuta.

## Herriak

Udalerrian honako herriak daude:
Mitreni $^{(en)}$ Clătești $^{(en)}$ Valea Roșie $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2419303
# Musikal

Musikala edo antzerki musikala, kultura anglosaxoiaren musika genero tipikoa da. Musika, kantua, dantza eta elkarrizketa uztartzen dituen antzerki mota bat da. Antzoki handietan antzeztutakoak izaten dira, Londoneko West End Antzokietan, adibidez. Baita New Yorkeko Broadwayn ere. Aurrekontu txikiagoko ekoizpenak, antzkoki txikiagoetan estreinatzen dira, Off Broadway direlakoetan. Gainera, aurrekontu txikiko musikalak antzezten diren antzokiak biltzeko maila bat sortu da, Off Off Broadway delakoa. Musikalak, euren jatorrizko eremu anglosaxoitik irten dira, beste herrialde batzuetara, Alemania, Austria, Frantzia, Kanada, Australia, Japonia edo Espainia kasu. Azken herrialde honetan, lehendik ere bazegoen antzerki lirikoaren ohitura, zartzuela, opera, opereta eta errebista musikalarekin. Oso berriki, Espainia edo Argentina (Zibrian-Mahler) bezalako herrialdeak, euren musikal propioak sortzen hasi dira, London edo New Yorkekoen egokierarik egin gabe.
Espainian sorturiko musikalei dagokienez, Dagoll Dagomen Itsasoa eta Zerua nabarmendu behar da. Azken aldian, musikal kutsua duten ikuskizunak barra-barra agertzen dira, talde ospetsuen kantuekin. Hoy no me puedo levantar, Mekano (musika) taldearen kantuekin, Mamma Mia!, ABBA taldearena, eta We will rock you, Freddie Mercury buru zen Queen taldearena. Ikuskizun onak dira, baina ezin daitezke, berez, musikal bezala kontsideratu, kantuak ez baitira istoriorako konposatu, alderantziz baizik.

## Musikal ospetsuak

* Mary Poppins
* The Sound of Music
* Grease

## Kanpo estekak

* (Ingelesez) Broadwayko Nazioarteko Datubasea
* (Gaztelaniaz) Musikaletan espezializaturiko aldizkari digitala
* Datuak: Q2743
* Multimedia: Musicals / Q2743
# Musikaren deskarga

Musikaren deskarga fitxategi musikalen transferentzia da Interneteko zerbitzu batetik ordenagailu batera edo beste gailu lokal batera. Terminoak barne hartzen du bai deskarga legalak bai egile-eskubideen jabeen baimenik gabe egiten direnak.
Musika online saltzen duten denden artean, single-ak eta albumak, Apple-ko iTunes eta Napster daude. Askotan, deskarga digitalak DRMrekin kodetuak daude, horrela zailtzen baita musikaren kopia gehiago egitea edota konpetentziak sortutako gailuetan aditzea.
Fitxategi musikalak deskargatzeko beste bide bat peer-to-peer programen erabilera da hala nola BitTorrent, eMule, eta 1999 eta 2001 artean Napster, itxi eta berriro ireki baino lehen egun den ordainpeko zerbitzu gisa.
# Musikariaren etxea

Musikariaren etxea Iruñeko katedralari atxikita dagoen etxe txikia da. Bere garaian, katedraleko musikariaren etxea zen, eta gaur egun Iruñeko eraikin zibilik zaharrena dela uste da, Erdi Aroan eraiki baitzen, XV. mende inguruan. San Jose plazatxoan dago, Zaldi Zuria ostatutik gertu. Eraikina Nafarroako Gobernuak babestua da eta UNESCOk Donejakue bidearen babespean ere jarri zuen.

## Eraikina

Etxea Erdi Aroan Nabarreriako burguan eraikitzen zen etxebizitzaren itxura du. Lehen pisuan tailerra, ganadua edo nekazariaren gauzak gordetzeko lekua izaten zuen, baita denda, hala behar izanez gero. Goiko pisuan etxebizitza bera zegoen. Mota honetako etxeak izango ziren garai horretan Iruñean eraikitakoak, askok baratze txikia zuten atzeko aldean.
Etxe honen kasuan, beheko solairua sarrerako ateak okupatzen du. Arku zorrotz bat du, bozela intradosean eta kristoren anagrama giltzarrian; goiko gorputzean, berriz, leihate laukizuzen bat dago, egurrezko teilatu-hegalera ematen duena.

## Erreferentziak

* ↑ Sahats, Archivo. «Casa del músico, en la plaza de San José de Pamplona (Navarra)» www.3digitala.com (Noiz kontsultatua: 2021-07-18).
* 1 2 (Gaztelaniaz) PAMPLONA, A. O.. (2011-03-13). «La más antigua de San José» diariodenavarra.es (Noiz kontsultatua: 2021-07-18).
* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-18).
* ↑ Ruiz, Juan José Martinena. (1996). «Reseña histórica de la evolución urbana de Pamplona» Príncipe de Viana 57 (207): 143–176. ISSN 0032-8472. (Noiz kontsultatua: 2021-07-18).

## Kanpo estekak

* Datuak: Q66011633
# Musikaz Blai

Musikaz Blai Itoiz musika taldearen laugarren diskoa da, 1983an argitaratutakoa.

## Kantuen zerrenda

* Ustela
* Happening baserrian
* Safari
* Larunbaten azala
* As noites da Radio Lisboa
* Marea gora
* Flash begi batean
* Lo egin
* To Alice

## Kanpo estekak

* Datuak: Q608067
# Musikari

Musikaria (grezieraz: μουσική [τέχνη]; latinez: mūsicus), musika tresna bat jotzen duen pertsona da. Musika egiten, zuzentzen edo interpretatzen duenari musikari deitzen zaio. Musika tresna bat jotzen duen musikaria interprete edo instrumentista gisa ere ezagutzen da.
Musikariak edozein musika estilotan espezializa daitezke, eta batzuek estilo desberdinak jotzen dituzte euren kulturaren eta jatorriaren arabera. Musikari batek egin ditzakeen jardueren adibide batzuk interpretazioa, zuzendaritza, kantua, musika inprobisazioa, konposizioa, moldaketa, orkestrazioa eta musika ekoizpena dira.

## Erreferentziak

* ↑ Musician. Oxford Dictionary.
* ↑ Musician. MacMillan Dictionary.
* ↑ Types of Musician. About MusicSchools.com.

## Kanpo estekak

* Datuak: Q639669
* Multimedia: Musicians / Q639669
# Musikaren alegoria

Musikaren alegoria Dosso Dossi margolariaren lan ezaguna da (1510-1516). Florentziako Horne Museoan erakusten da. Hasiera batean, Tiziano eta Giovanni Belliniren margolanekin batera Ferrarako Dukea izan zen Alfonso I. Estekoaren Camerino d’Alabastro dekorazioaren parte izan zen.

## Deskribapena

Margolanean agertzen diren elementu guztiek balore sinbolikoa dute:
* Ezkerrean izpiritu bat ikus daiteke; eskuan inspirazioaren zuzia Vulkanori ematen dio.
* Vulkanok ingude batean nota musikaleei forma ematen die. Eskenan sakabanatuta ikusten diren hiru mailu soinu desberdinen formen irudiak dira.
* Erdian bularra aidean emakume bat ikus daiteke, ziuraski musika sekularraren sinboloa.
* Beste emakume bat, zutik, biluzik hau, musika erlijiosoaren sinboloa izan daiteke.

## Erreferentziak

* ↑ https://web.archive.org/web/20090614093134/http://www.revistarte.com/numero78/obra.html
* ↑ Elisabetta Nardinocchi: Guida al Museo Horne, Edizioni Polistampa, Florentzia 2011. ISBN 978-88-596-0969-8

## Kanpo estekak

* Datuak: Q964661
* Multimedia: Allegory of Music by Dosso Dossi (Horne Museum, Florence) / Q964661
# Mondragon fusil

Porfirio Díaz Sistema Mondragón 1908 modeloko fusila fusil erdiautomatiko mexikarra da, armada batek erabili zuen lehen fusil erdiautomatiko eta automatikoa. Manuel Mondragón jeneralak diseinatu zuen, 1882an hasi zen proiektuan lanean eta 1887an patentatu zuen arma. Fusila tiroaren gasek eragiten zuten, zilindro baten eta bere pistoiaren bidez. Gaur egun nahiko ohikoa da hori, baina oso ezohikoa bere garaian. Morroilo birakari bat zuen, eta erroen bidez mugitzen zen, mekanismo-kaxaren hormetako ildaska helikoidaletan ahokatzen ziren erroen bidez; ekintza zuzena duen morroilo-fusil gisa ere erabil zitekeen. 7 x 57 Mauser kartutxoak jaurtitzen zituen, 8 kartutxorako ahalmena zuen kargagailu baten bidez elikatuak. Fusil horren aldaera automatiko batek 20 kartutxoko kargagailua eta bipode bat zituen, BAR bezala; Mexikoko armadak 100 kartutxoko edukiera zuen danborra erabili zuen 1910ean ekoitzitako fusila horren metrailatzeko arin bertsioan.

## Ezaugarriak

Mondragon izan zen armada batean arma estandar gisa adoptatu zen lehen fusil erdiautomatiko eta automatikoa. Hori dela eta, Mexiko aitzindari izan zen arma pertsonal erdiautomatiko eta automatiko bat erabiltzen. Mondragon fusila tiroaren gasek eragiten zuten, baina gas-hodian jarritako balbula ixten bazen, morroilo-fusil gisa funtziona zezakeen. Bi baioneta mota erabiltzen zituen, bata labana eta bestea espatula motakoa, ahokoa alanbrea ebakitzeko eta bestea egurra ebakitzeko.
Fusil hori oso zehatza zen eta gelditzeko ahalmen handia zuen, baina bertsio automatikoak kontrolatzea zaila zen automatikoki tiro egiten zutenean. Mondragon hain zen zehatza, ezen Wehrmachtek mira teleskopiko bat gehitu zion eta Bigarren Mundu Gerran frankotiratzailearen fusil erdiautomatiko gisa erabili zuen. Mondragonek ere metrailatzeko bertsio arina izan zuen, 100 kartutxoko danborra erabiltzean MG42ren antzeko kadentzia zuena, baina eramangarriagoa zen eta askoz atzerakada txikiagoa zuen. Hori dela eta, armada mexikarrak Arrasateko metrailadore arinaren bertsio hobetua erabili zuen 1943ra arte, Mendoza RM2 metrailadore arinak ordezkatu zuenean.

## Erreferentziak

* ↑ HISTORIC FIREARM OF THE MONTH, March 2001: The Degtyarev "DP" Light Machinegun. .
* ↑ Swiss Mexican Mondragon & the Mexico Mondragon Bayonet. .
* ↑ Combined weapon and tool. .
* ↑ Walter, John. (2003). Military Rifles of Two World Wars. Greenhill Books, 69 or..

## Kanpo estekak

* Datuak: Q2668855
* Multimedia: Mondragón rifles / Q2668855
# Mondragone

Mondragone Italiako udalerri bat da. Casertako probintzian kokatuta dago, Campania eskualdean. 28.622 biztanle ditu, 55,72 kilometro koadroko azaleran banatuta.

## Mugakideak

Mondragonek honako udalerri hauekin egiten du muga:
Castel Volturno Sessa Aurunca Cancello ed Arnone Falciano del Massico

## Kanpo estekak

* Datuak: Q58719
* Multimedia: Mondragone / Q58719
# Mondrian bilduma (Yves Saint Laurent)

Mondrian Bilduma Yves Saint Laurent Frantziako moda diseinatzaileak aurkeztu zuen 1965. urtean. Bildumak zenbait artista modernisten lanean zuen inspirazioa, baina bere muina lanari Piet Mondrian (1872–1944) holandarraren margolan geometrikoetan inspiratutako sei koktel soineko ziren.
Saint Laurent-en Mondrian soinekoak oso arrakastatsuak izan ziren arren, beste hainbat diseinatzailek aldez aurretik oso antzeko lanak ekoitzi zituztela nabarmendu izan dute modaren historia aditu batzuek. Michèle Rosier diseinatzaile frantziarrak lehendik ekoiztu eta saltzen zituen bi koloreko elastiko jertsearen antzekoak dira Mondrian soinekoak. Bi urte lehenago John Kloss diseinatzaile estatubatuarrak antzekoak ere egin zituela argitaratu da.
Mondrian soineko originalak munduko hainbat museotan aurki daitezke, besteak beste, Amsterdameko Rijksmuseumen, Londresko V&A Museoan, eta New Yorkeko Metropolitan Museum of Art delakoan.

## Erreferentziak

* ↑ (Nederlanderaz) Hohe, Madelief. (2008). Mode [loves kunst. ] WBooks ISBN 978-90-400-7813-2. PMC 751043260. (Noiz kontsultatua: 2021-03-25).
* ↑ «The Montreal Gazette - Google News Archive Search» news.google.com (Noiz kontsultatua: 2021-03-25).
* ↑ "Yves Saint Laurent: 'Mondrian' day dress (C.I.69.23)". In Heilbrunn Timeline of Art History. New York: The Metropolitan Museum of Art, 2000–. http://www.metmuseum.org/toah/works-of-art/C.I.69.23 (September 2014)

## Kanpo estekak

* Datuak: Q3434319
* Multimedia: Mondrian dresses / Q3434319
# Mondéjar

Mondéjar Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 2.665 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q946761
* Multimedia: Mondéjar / Q946761
# Mone Inami

Mone Inami (japonieraz: 稲見 萌寧, Inami Mone) (1999ko uztailaren 29a) golfari profesional japoniarra da. Japoniako LPGA Tour-ean jokatzen du, non zazpi garaipen lortu ditu.
Inami 2020ko Udako Olinpiar Jokoetarako sailkatu zen. Olinpiar Jokoetan, Lydia Ko garaitu zuen kanporaketan, zilarrezko domina irabazteko, berdinduta iritsi bait ziren 64 zulo eta gero.

## Garaipen profesionalak
### Japoniako Tourreko LPGA garaipenak (7)

* 2019ko Century 21 Ladies Golf Txapelketa
* 2020ko Stanley Ladies Golf Txapelketa
* 2021 Meiji Yasuda Life Ladies Yokohama Tire Golf Txapelketa, Yamaha Ladies Open Katsuragi, Fujifilm Studio Alice Ladies Open, Fujisankei Ladies Classic, Chukyo TV Bridgestone Ladies Open

## Udako Olinpiar Jokoak (1)
### Bakarka: 1 (zilarrezko domina)

| Ez. | Data | Txapelketa | Puntuazioa | Urrezko domina | Zilarrezko domina | Brontzezko domina |
| 1 | 2021eko abuztuaren 7a | Udako Olinpiar Jokoak, Tokyo, Japonia | −16 70-65-68-65 = 268 | Nelly Korda | - | Lydia Ko |
Udako Olinpiar Jokoak :
| Urtea | Lekua | Domina |
| 2020 | Tokio Japonia | 02 ! |

## Kanpo estekak

* Datuak: Q64783571
# Montaner

Montaner (gaskoieraz Montanèr) Pirinio Atlantikoak departamenduko eta Akitania eskualdeko udalerria da, Bearnon dagoena.

## Auzoak

* Aintzi
* Orbera
* Belle Garde
* Ser
* Gailhès
* Gaztelu
* Maleix
* Lasserre

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 809 | 812 | 803 | 857 | 925 | 944 | 951 | 902 | 907 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 893 | 839 | 827 | 825 | 788 | 786 | 771 | 738 | 684 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 619 | 621 | 575 | 527 | 522 | 501 | 483 | 468 | 470 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 433 | 391 | 364 | 409 | 509 | 465 | - | - | - |

## Ikustekoak

* Montanerreko gaztelua
* San Migel eliza

## Kanpo estekak

* Herri-elkargoen webgunea
* Datuak: Q686445
* Multimedia: Montaner / Q686445
# Montanera

Montanera Italiako udalerri bat da. Cuneoko probintzian kokatuta dago, Piemonte eskualdean. 699 biztanle ditu, 11,63 kilometro koadroko azaleran banatuta.

## Mugakideak

Montanerak honako udalerri hauekin egiten du muga:
Centallo Fossano Sant'Albano Stura Castelletto Stura Morozzo

## Kanpo estekak

* Datuak: Q20199
* Multimedia: Montanera / Q20199
# Montanaso Lombardo

Montanaso Lombardo Italiako udalerri bat da. Lodiko probintzian kokatuta dago, Lombardia eskualdean. 2.239 biztanle ditu, 9,52 kilometro koadroko azaleran banatuta.

## Mugakideak

Montanaso Lombardok honako udalerri hauekin egiten du muga:
Galgagnano Mulazzano Tavazzano con Villavesco Boffalora d'Adda Lodi

## Kanpo estekak

* Datuak: Q42219
* Multimedia: Montanaso Lombardo / Q42219
# Montanejos

Montanejos Valentziako Erkidegoko udalerria da, Alto Mijares eskualdean eta Castellóko probintzian kokatua. Eskualdeko udalerririk populatuena da.
2009ko urtarrilaren 1eko erroldaren arabera 617 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1768950
* Multimedia: Montanejos / Q1768950
# Montanerreko gaztelua

Montanerreko gaztelua (bearneraz Castèth de Montanèr) Bearnoko izen bereko herriko erdi aroko gaztelua da. 1980ko martxoaren 18an monumentu historiko sailkatu zuten.
XIV. mendean Sicard de Lordat arkitektoak eraiki zuen Gaston Fébusek Biarnoko mugak Bigorre eta Armañacen aurka defendatzeko eskatu zionean. Atearen goialdean Fébus mé fé (Febusek egin ninduen) idazkuna du.
1854an Pirinio Atlantikoetako Kontseilu Orokorrak erosi zuen.

## Kanpo estekak

* Datuak: Q2969961
* Multimedia: Château de Montaner / Q2969961
# Montanges

Montanges Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q244706
* Multimedia: Montanges / Q244706